b'\n_START_ARTICLE_\nArno Carlstedt\n_START_PARAGRAPH_\nArno Samuli Carlstedt (14. hein\xc3\xa4kuuta 1927 Oulu \xe2\x80\x93 19. elokuuta 2013 H\xc3\xa4meenlinna) oli suomalainen musiikkikauppias, elokuvatuottaja ja festivaalij\xc3\xa4rjest\xc3\xa4j\xc3\xa4._NEWLINE_Carlstedtilla oli Levy ja Kasetti-niminen musiikkikauppa H\xc3\xa4meenlinnassa. H\xc3\xa4n toimi tuottajana useissa Mikko Niskasen ja J\xc3\xb6rn Donnerin ohjaamissa elokuvissa ja oli my\xc3\xb6s monissa elokuvissa tuotantop\xc3\xa4\xc3\xa4llikk\xc3\xb6n\xc3\xa4, tuotantosihteerin\xc3\xa4 tai studiop\xc3\xa4\xc3\xa4llikk\xc3\xb6n\xc3\xa4._NEWLINE_Carlstedt j\xc3\xa4rjesti 1987 Ahvenistolla Suomen ensimm\xc3\xa4isen suuren heavy rock-festivaalin Giants of Rock. Festivaali j\xc3\xa4rjestettiin kaikkiaan kuusi kertaa. 1990-luvulla Carlstedt toimi Remu Aaltosen managerina._NEWLINE_Toimittaja Kimmo Miettinen julkaisi 2009 Carlstedtista el\xc3\xa4m\xc3\xa4kertateoksen Arno Carlstedt\xc2\xa0: AC - takapirujen kuningas (Like 2009).'